title: One Hour with You
text: One Hour with You (títol en anglés, en aragonés Una hora con tú) ye una cinta estausunidense de cine musical de l'anyo 1932, dirichida por George Cukor y Ernst Lubitsch seguntes un guión de Samson Raphaelson (remake de The Marriage Circle, de 1924, dirichida por Ernst Lubitsch con guión de Paul Bern, basau en una obra teatral de Lothar Schmidt).
  
  A banda sonora orichinal d'a cinta ye de W. Franke Harling, Oscar Straus, Rudolph G. Kopp y John Leipold, con dirección de fotografía de Victor Milner. O reparto d'a cinta encluye a destacaus actors d'ixas envueltas, como Maurice Chevalier, Jeanette MacDonald, Genevieve Tobin, Charles Ruggles, Roland Young, Josephine Dunn, Richard Carle, Barbara Leonard u George Barbier.
  
  A cinta se conserva en l'UCLA Film and Television Archive con as suyas colors orichinals y con as tintas restauradas.
  
  Reparto 
   Maurice Chevalier en o papel de Dr. Andre Bertier.
   Jeanette MacDonald en o papel de Colette Bertier.
   Genevieve Tobin en o papel de Mitzi Olivier.
   Charles Ruggles en o papel dAdolph.
   Roland Young en o papel de Professor Olivier.
   Josephine Dunn en o papel de Mademoiselle Martel.
   Richard Carle en o papel d'''Henri Dornier, detective privau.
   Barbara Leonard en o papel de doncella de Mitzi.
   George Barbier en o papel de Comisionau de Policía.
   Donald Novis en o papel de Crooner.
   Charles Coleman en o papel de Marcel (no acreditau).
   Kent Taylor en o papel de convidau a la fiesta (no acreditau).
  
   Argumento 
  O doctor André Bertier (Maurice Chevalier) vive en un matrimonio feliz con a suya muller Colette (Jeanette MacDonald) pero o suyo matrimonio se veye en periglo en plegar la millor amiga d'a suya muller, Mitzi Olivier (Genevieve Tobin), qui prebará d'esdevenir l'aimant d'André en decindo-le a Colette que o suyo esposo ye enamorau d'una tal Martel (Josephine Dunn). Colette, mientres un baile, troba bellas vegadas a lo suyo mariu en companyía de Martel y plega a creyer que o suyo mariu l'enganya con ella. Tanimientres, ye con Mitzi con qui l'enganya.
  
  L'esposo de Mitzi, o profesor Olivier (Roland Young) tién conoixencia de tot ixo a traviés d'un detective privau y decide solicitar l'esvurcio, en citando como testimonio a André, que se trobaría asinas obligau a reconoixer publicament a suya infidelidat. De mientras, Colette preba de consolar-se acceptando as declaracions amorosas d'Adolph (Charles Ruggles), un d'os suyos amigos. Tanimientres, Mitzi finalment marcha enta Lausana y dixa solos a André y Colette, que pueden asinas tornar en a suya vida de matrimonio feliz.
  
   Premios 
  One Hour with You estió nominada a l'Oscar a la Millor Cinta en 1932 en a 5ena edición d'os Premios Oscar.
  
   Enlaces externos 
    One Hour with You en Internet Movie Database.
    One Hour with You en AllMovie.
    One Hour with You en TCM Movie Database.
    One Hour with You en lAmerican Film Institute Catalog''.
    One Hour with You en Rotten Tomatoes.
  
  Cintas d'Estaus Unius
  Cintas de cine de comedia
  Cintas de cine musical
  Cintas dirichidas por Ernst Lubitsch
  Cintas dirichidas por George Cukor
  Cintas en anglés
  Cintas interpretadas por Maurice Chevalier
  Cintas interpretadas por Jeanette MacDonald
  Cintas interpretadas por Genevieve Tobin
  Cintas interpretadas por Charles Ruggles
  Cintas interpretadas por Roland Young
  Cintas interpretadas por Josephine Dunn
  Cintas interpretadas por Richard Carle
  Cintas interpretadas por Barbara Leonard
  Cintas interpretadas por George Barbier
  Nominada a l'Oscar a la Millor Cinta